laion/Wikipedia-Exotic huggingface dataset:
ვიოლეტა (ტელენოველა)

ვიოლეტა (Violetta) — არგენტინული ტელენოველა, გადაღებული ბუენოს-აირესში, Disney Channel-ის ლათინურ ამერიკული, ევროპული, შუა აღმოსავლეთური და აფრიკული (EMEA) ფილიალების, აგრეთვე კომპანიის Pol-ka მიერ, 2012 წელს. ეს არის დისნეის ერთ-ერთი ყველაზე რეიტინგული სერიალი, რომელიც 3 სეზონისაგან შედგება. იგი ერთი ჩვეულებრივი გოგონას, ვიოლეტას სიყვარულზე და ინტერესებზეა. ვიოლეტა მარტოხელა და ნიჭიერი მოზარდი. იგი მრავალი წელი სახლიდან მოშორებით ცხოვრობდა და ახლა მშობლიურ ბუენოს-აირესში ბრუნდება, სადაც პოულობს თავის ახალ მოწოდებას, მეგობრებს და სიყვარულს. ვიოლეტა — მარტინა სტოესელი ლუდმილა — მერსედეს ლამბრე ლეონი — ხორხე ბლანკო ტომასი — პაბლო ესპინოსა ფრანჩესკა — ლოდოვიკა კომელო კამილა — კანდელარია მოლფესე ბროდვეი — სამუელ ნასიმიენტო ანდრესი — ნიკოლას გარნიერი ნატი — ალბა რიკო მაქსი — ფაკუნდო გამბანდე დიეგო — დიეგო დომინგესი ფედერიკო — რუჯერო პასქუარელი ანჟი — კლარა მარია ალონსო ხერმანი — დიეგო რამოსი ჯეიდი — ფლორენცია ბენიტეზი პრისცილა — ფლორენცია ორტიზი ოლგა — მირტა ვონსი ჯერი — მაკარენა ნიგელი ალექსი — დამიენ ლაურეტა ლარა — ვალერია ბარონი ოფიციალური საიტი დაარქივებული 2012-05-11 საიტზე Wayback Machine. ↑ Violetta, la nueva serie de Disney Channel y Pol-Ka Spanish. Extremista.com.ar (December 16, 2011). ციტირების თარიღი: January 10, 2012. ↑ Farándula. (January 31, 2012) Disney anuncia elenco de serie internacional Spanish. El Siglo. ციტირების თარიღი: January 31, 2012.
30: Very Best of Deep Purple

30: Very Best of Deep Purple — ინგლისური მძიმე როკ ჯგუფ Deep Purple-ის 1998 წლის კომპილაციური ალბომი. იგი გამოიცა ჯგუფის შემოქმედების 30 წლიანი იუბილეს აღსანიშნავად. არსებობს მისი ერთ და ორ დისკიანი ვერსიები. იგი აგრეთვე გამოვიდა ორმაგი გრამფირფიტის სახით. ყველა სიმღერის ავტორი — რიჩი ბლეკმორი, იენ გილანი, როჯერ გლოვერი, ჯონ ლორდი და იენ პეისი, გარდა მითითებულისა. ყველა სიმღერის ავტორი — რიჩი ბლეკმორი, იენ გილანი, როჯერ გლოვერი, ჯონ ლორდი და იენ პეისი, გარდა მითითებულისა. ↑ Allmusic Review ↑ British album certifications – Deep Purple – 30: The Very Best of Deep Purple. ბრიტანეთის ფონოგრამების მწარმოებლების ასოციაცია. შეიყვანეთ 30: The Very Best of Deep Purple ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go
ვა-ბანკი (გადაცემა)

ვა-ბანკი — ქართული აზარტული ტელეგადაცემა, რომელიც რუსთავი 2-ის ეთერში გადიოდა 2008 წლის 11 ნოემბრიდან 2009 წლის 23 ივნისამდე და წარმოადგენდა ამერიკული გადაცემა Deal or No Deal-ის ქართულ ვერსიას. გადაცემას მიშა მშვილდაძე უძღვებოდა. „ვა-ბანკში“ გამოყენებული მუსიკა, ისევე როგორც სხვა ატრიბუტები, ამერიკული ანალოგის მსგავსია. გადაცემაში წარმოდგენილია 26 მოდელი; თითოეულ მათგანს უჭირავს პორტფელი, რომელშიც დევს პრიზები 0.01 ლარიდან – 50 000 ლარამდე. 2009 წლის 3 თებერვალს ფეხბურთელებმა, რეზო და არჩილ არველაძეებმა მოიგეს პორტფელში არსებული უმაღლესი პრიზი.
SEPIA (NGO)

SEPIA (სტუდენტთა და აბიტურიენტთა ხელშეწყობის საერთაშორისო ასოციაცია — სახსა, ინგლ. Students and Entrants Promotion International Association, დაარსდა 2014 წლის 12 ნოემბერს, ქ. თბილისში) — ქართული არასამთავრობო ორგანიზაცია, რომლის მისიას წარმოადგენს სტუდენტთა და აბიტურიენტთა ხელშეწყობა (STUDENTS PROMOTION), მათი მოტივაციის გაზრდა წარმატების მისაღწევად, ასევე მათი დახმარება მომავალი პროფესიის არჩევასა და დასაქმებაში. SEPIA-ს სლოგანია - „უფრო მეტი, ვიდრე იცი“. სტუდენტთა და აბიტურიენტთა ხელშეწყობა განათლების მიღების, პროფესიის არჩევის, კარიერის დაგეგმვისა და კარიერული განვითარების მიმართულებით, საერთაშორისო გამოცდილების გათვალისწინებით, ადგილობრივ საჭიროებებზე მორგებული ინსტრუმენტების გამოყენებით. 2023 წლისთვის ასოციაციას შექმნილი აქვს ქართულენოვანი ინსტრუმენტი, რომელიც ერთ ვებგვერდზე აგენერირებს ინფორმაციას სტუდენტთა და აბიტურიენტთათვის საჭირო საგანმანათლებლო და გასართობი რესურსების, სერვისებისა და აქტივობების შესახებ. 2025 წლისთვის ასოციაციას შექმნილი აქვს ქართულენოვანი ინსტრუმენტი, რომელიც ხელს უწყობს სტუდენტებსა და აბიტურიენტებში 21-ე საუკუნის უნარების განვითარებას. სტუდენტთა და აბიტურიენტთა პროფესიული ორიენტაცია; სტუდენტთა და აბიტურიენტთა მოტივირება; ლექტორთა და მასწავლებელთა მოტივირება; ასოციაციის წევრთა ხელშეწყობა დასაქმებაში ან/და კარიერულ წინსვლაში; ასოციაციის წევრთა მოტივირება და ხელშეწყობა საკუთარი ბიზნესის წამოწყების ან თვითდასაქმების მიზნით; სტუდენტთა და აბიტურიენტთა ინფორმირება/კონსულტირება; სტუდენტთა და აბიტურიენტთა უფლებების დაცვის ხელშეწყობა. ეწევა საგანმანათლებლო-შემეცნებით საქმიანობას როგორც უშუალოდ, ისე დისტანციური ფომით; ეწევა სამეცნიერო, საგამომცემლო და მთარგმნელობით საქმიანობას; ორგანიზებას უწევს მასტერ-კლასების, ტრენინგების, ლექცია-სემინარების, ვებინარებისა თუ სხვა აქტივობების გამართვას, როგორც საქართველოში, ისე საზღვარგარეთ; თანამშრომლობს ადგილობრივ ან/და საერთაშორისო ორგანიზაციებთან, ადამიანებთან, სასწავლებლებთან, კომპანიებთან რომლებსაც სურვილი აქვთ ხელი შეუწყონ ასოციაციის მიზნების რეალიზებას; ორგანიზებას უწევს მასტერ-კლასების, ტრენინგების, ლექცია-სემინარების, ვებინარებისა თუ სხვა აქტივობების გამართვას ლექტორ-მასწავლებელთათვის, სწავლების თანამედროვე და ეფექტური მეთოდებისა და ინსტრუმენტების შესახებ; ქმნის ასოციაციის სტრუქტურულ ერთეულებს როგორც საქართველოს მთელ ტერიტორიაზე, ასვე მის ფარგლებს გარეთ; ეწევა დამხმარე ხასიათის სამეწარმეო საქმიანობას, რომელიც არ ცვლის მისი, როგორც არასამეწარმეო იურიდიული პირის ხასიათს; ახდენს ქონების დაგროვებას საქველმოქმედო, სოციალური, კულტურული, საგანმანათლებლო, სამეცნიერო-კვლევითი ან საზოგადოებრივად სასარგებლო სხვა საქმიანობის ხელშეწყობისათვის; გასცემს გრანტს განსაკუთრებით გამორჩეული წევრების სწავლის დასაფინანსებლად; ეწევა სხვა საქმიანობას, რომელიც არ არის აკრძალული მოქმედი კანონმდებლობით. სტუდენტის ბლოგი - www.StudentBlog.ge ინტელექტუალური ბიზნეს ოლიმპიადა - www.ibo.ge დაარქივებული 2016-10-02 საიტზე Wayback Machine.  ; ჯობსი გეიტსის წარმატების პრინციპები - ვიდეო ოფიციალური საიტი - www.sepia.ge ფეისბუკ გვერდი - SEPIA • სტუდენტთა და აბიტურიენტთა ხელშეწყობის საერთაშორისო ასოციაცია
YesYears (ვიდეო)

YesYears — ინგლისური პროგრესული როკ-ჯგუფ Yes-ის 1991 წლის ვიდეო-რეტროსპექტივა. იგი მოიცავს ჯგუფის ისტორიას 1969 წლის სადებიუტო ალბომიდან 1991 წლის Union-ამდე. ფილმის ჩაწერაში მონაწილეობდა ჯგუფის იმ პერიოდში რვა წევრი - ჯონ ანდერსონი, სტივ ჰაუ, ტრევორ რებინი, ტონი კეი, რიკ უეიკმენი, კრის სკუაირი, ბილ ბრუფორდი და ალან უაიტი. ვიდეო გამოიცა, როგორც კომპილაციის Yesyears დამატება, VHS ფორმატში, ხოლო 2003 წელს - DVD-ზე. ↑ Bruce Eder. Yesyears: A Retrospective. Allmusic. ციტირების თარიღი: 3 July 2013. ↑ James Griffiths (30 May 2003). „Yes - Yesyears DVD“. The Guardian. ციტირების თარიღი: 3 July 2013.
ტონი კეი

ტონი კეი (ინგლ. Tony Kaye, ნამდვილი სახელი და გვარი - ენტონი ჯონ სელვიჯი, დ. 1946 წლის 11 იანვარს) — ინგლისელი კლავიშისტი და სიმღერების ავტორი. იგი იყო პროგრესული როკ-ჯგუფ Yes-ის ორიგინალური წევრი 1968-1971 წლებში და კლავ შეუერთდა 1983-1995 წლებში. იგი აგრეთვე არის ჯგუფების Badger და Detective დამაარსებელი. 1981 წელს მან მონაწილეობა მიიღო Badfinger-ის უკანასკნელი ალბომის ჩაწერაში. The Federals 1963 : Boot Hill/Keep on dancing with me 1963 : Brazil/In a Persian Market 1964 : Marlena/Please Believe me 1964 : Twilight time/Lost and alone 1965 : A Bucketful of love/Leah 1966 : What I'd say 1967 : Dance with a dolly/The Climb Winston's Fumbs 1967 : "Real Crazy Apartment"/"Snow White" – 7" სინგლი Yes 1969 : Yes 1970 : Time and a Word 1971 : The Yes Album 1974 : Yesterdays Compilation album 1983 : 90125 1985 : 9012Live: The Solos 1987 : Big Generator 1991 : Union 1994 : Talk 1997 : Something's Coming: The BBC Recordings 1969–1970 (ბრიტანეთი) (Beyond And Before (აშშ) კომპილაცია 1999 : Astral Traveller Compilation Album 2004 : (Re)Union Detective 1977 : Detective 1978 : It Takes One To Know One Badfinger 1981 : Say No More Flash 1972 : Flash Badger 1973 : One Live Badger 1974 : White Lady Circa 2007 : Circa: 2007 2008 : Circa: Live 2009 : Circa: HQ 2009 : Circa: Overflow 2011 : And So On 2013 : Live From Here There & Everywhere Yoso 2009 : Yoso ტოპო დ. ბილი – "Witchi Tai To" (Charisma, 1969), 7" სინგლი Bonzo Dog Band – Let's Make Up and Be Friendly (1972) ედი ჰარისი – E.H. in the UK (Atlantic, 1974) მარი ჰედი – Say It Ain't So (1975) დევიდ ბოუი – Station to Station (1976): 1991 და 2010 წლების გამოცემებში შეტანილი საკონცერტო ჩანაწერები სხვადასხვა შემსრულებელი – Pigs & Pyramids—An All Star Lineup Performing the Songs of Pink Floyd (2002) სხვადასხვა შემსრულებელი – Back Against the Wall (2005) დანიელა ტორჩა – Have No Fear (2005) სხვადასხვა შემსრულებელი – Return to the Dark Side of the Moon (2006) სხვადასხვა შემსრულებელი – From Here to Infinity (2007) სხვადასხვა შემსრულებელი – Led Box: The Ultimate Tribute to Led Zeppelin (2008) სხვადასხვა შემსრულებელი – Abbey Road: A Tribute to The Beatles (2009) ჯონ უეტონი – Raised in Captivity (2011) The Prog Collective (2012) სხვადასხვა შემსრულებელი – Songs of the Century: An All-Star Tribute to Supertramp (2012) The Prog Collective (2012) Edison's Lab – Edison's Lab EP (2012) სხვადასხვა შემსრულებელი – The Fusion Syndicate (2012) დისკოგრაფია Where Are They Now?-ზე * ოფიციალური MySpace
ფელიქს ჰოლდაკი

ფელიქს ჰოლდაკი (გერმ. Felix A. Holldack; დ. 10 ოქტომბერი, 1880, კენიგსბერგი — გ. 29 მაისი, 1940, გარმიშ-პარტენკირხენი) — გერმანელი მეცნიერ-იურისტი, საქართველოს სახელმწიფოსა და სამართლის ისტორიის მკვლევარი. ლაიფციგის უნივერსიტეტის პროფესორი. 1906 წელს ჰაიდელბერგში დაიცვა დისერტაცია თემაზე „ქართველი მეფის თამარის თქმულებისა და სახელმწიფოს შესახებ“ („Von der Sage und dem Reich der grusinischen Königin Tamara“), რომელიც შემდეგ გაფართოებული სახით შეიტანა წიგნში „საქართველოს სახელმწიფოსა და სამართლის ისტორიის ორი ქვაკუთხედი“. ჰოლდაკმა საგანგებო ყურადღება დაუთმო ვეფხისტყაოსანს, განიხილა ვახტანგ VI-ის სამართლის წიგნთა კრებული, უფრო თვით ვახტანგისეული კოდიფიკაცია — „სამართალი ბატონისშვილის ვახტანგისა“. შ. რევიშვილი, ი. ფუტკარაძე, ქართული საბჭოთა ენციკლოპედია, ტ. 11, თბ., 1987. — გვ. 680.
ამბროსიანა

ბიბლიოთეკა ამბროსიანა (Biblioteca Ambrosiana, ასევე Pinacoteca Ambrosiana, ამბროსის ბიბლიოთეკა) — ამჟამად ხელოვნების გალერეა მილანში, იტალია, ევროპული კულტურის ერთ-ერთი უმნიშვნელოვანესი საცავი. სახელი დაერქვა მილანის მფარველი წმინდანი ამბროსის პატივსაცემად. დააფუძნა კარდინალმა ფედერიკო ბორომეომ (1564-1631), რომლის აგენტებმა პირწმინდად დაიტაცეს წიგნები და ხელნაწერები მთელ დასავლეთ ევროპაში, საბერძნეთსა და სირიაშიც კი. უმნიშვნელოვანეს შენაძენთა შორის არის ბობიოს ბენედიქტელთა მონასტრის (1606) ხელნაწერებისა სრული ნაკრები და პადუელი ვინჩენცო პინელის ბიბლიოთეკა, რომელიც 800-ზე მეტ ხელნაწერს შეიცავდა, მათ შორის იყო განთქმული ილუსტრირებული ილიადა "ილია პიქტა". ბიბლიოთეკის საიტი (იტ.) დაარქივებული 2008-02-25 საიტზე Wayback Machine. ვიკისაწყობში არის გვერდი თემაზე: ამბროსიანა მილანში
Stop (პინკ ფლოიდის სიმღერა)

„Stop“ — ინგლისური პროგრესული როკ-ჯგუფ პინკ ფლოიდის სიმღერა. მისი ავტორია როჯერ უოტერსი. სიმღერა შეტანილია 1979 წლის ორმაგ ალბომში The Wall. ალბომის პერსონაჟი პინკი დაღლილია ფაშისტის როლით და მისი ჰალუცინაციას დასასრულს უახლოვდება. მას საკუთარი თავი სასამართლოზე გაჰყავს. როჯერ უოტერსი: აზრი ის არის, რომ ნარკოტიკის ეფექტი იკარგება და „Waiting for the Worms“-ში იგი აქეთ-იქით ისვრის საკუთარ თავს - რეალური პიროვნებიდან სხვა პიროვნებაში, რომელიც ელოდება ჭიების გამოჩენას, რათა გაანადგუროს ყოველივე, პასუხად იმაზე, თუ როგორ მოექცნენ და სრულ ილოზაციაზე. საბოლოოდ კი ეს ტირანია მისთვის ზედმეტია და იგი ამბობს - „შეჩერდით“. ფილმში „პინკ ფლოიდი: კედელი“ სიმღერის სტრიქონებს ასრულებს ბობ გელდოფი, გამოკეტილი საპირფარეშოში. თავისი წიგნიდან იგი კითხულობს კიდევ ორ ლექსს - „Your Possible Pasts“ (ალბომიდან The Final Cut) და „5:11 AM (The Moment of Clarity)“ (უოტერსის პირველი სოლო-ალბომიდან The Pros And Cons Of Hitch Hiking). როგორც ჯგუფის, ასევე როჯერ უოტერსის 2010-2013 წლების კონცერტებზე სიმღერის შესრულებისას სცენა ბნელდებოდა და რჩებოდა მხოლოდ თოჯინა, რომელიც პინკს განასახიერებდა. The Wall-ის 1990 წლის დადგმაზე, ბერლინში, როჯერ უოტერსმა უბრალოდ გაიძრო უნიფორმა, შებრუნდა და დაიმალა კედლის მიღმა. როჯერ უოტერსი — ვოკალი რიჩარდ რაიტი — ფორტეპიანო ფიტჩი, ვერნონ (2005). The Pink Floyd Encyclopedia (მესამე გამოცემა). ISBN 1-894959-24-8. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.  ↑ 3.0 3.1 ფიტჩი, ვერნონ და მეიონი, რიჩარდ, Comfortably Numb — A History of The Wall 1978–1981, 2006, p. 109.
The Trial (სიმღერა)

„The Trial“ — ინგლისური პროგრესული როკ-ჯგუფ პინკ ფლოიდის სიმღერა. იგი შეტანილია 1979 წლის ორმაგ ალბომში The Wall. სიმღერის ავტორები არიან როჯერ უოტერსი და ბობ ეზრინი. სამუშაო სახელწოდება იყო „Trial by Puppets“. ალბომის პერსონაჟი პინკი მიიღებს გადაწყვეტილებას, საკუთარი თავი სასამართლოს წინაშე წარადგინოს. საკუთარ წარმოსახვაში ის დაიპირისპირებს მოსამართლეს, ბრალმდებელს, ყოფილ ცოლს და მასწავლებელს (დედა, რომელსაც იგი წარმოიდგენს, ცდილობს შვილის დაცვას). საბოლოოდ იგი თავად მიხვდება გარე სამყაროს წინ აგებული წარმოსახვითი კედლის მიერ მიყენებული ზიანის შესახებ, ამიტომ მოსამართლის სახელით გამოიტანს მისი დანგრევის განაჩენს. მოსამართლე და ბრალმდებელი მღერიან მაღალი კლასის ბრიტანული აქცენტით, მასწავლებელი - შოტლანდიურით, ხოლო დედა - ჩრდილოეთ ინგლისური აქცენტით. მათი, ისევე, როგორც ყოფილი ცოლის ვოკალურ პარტიებს ალბომში ასრულებს როჯერ უოტერსი. 2010-2013 წლების სოლო ტურნეს ფარგლებში როჯერი ცოლის ვოკალურ პარტიას ფრანგული აქცენტით ასრულებდა. ისევე, როგორც ფინალური „Outside the Wall“, ეს სიმღერაც გარე პირის პერსპექტივიდან არის მოთხრობილი, თუმცა ყველაფერი პინკის გონებაში ხდება. სიმღერის დასასრულს ჟღერს მეტაფორული კედლის დანგრევის ხმა. როჯერ უოტერსი: მოსამართლე მისი ისეთივე ნაწილია, როგორც დანარჩენები და ყოველივე, რაც ახსოვს. ყველაფერი ცოცხლობს მის ფიქრებში, ყველაფერი მისი მოგონებებია. საბოლოოდ, განაჩენია საკუთარი თავის იზოლირებიდან გამოყვანა, რაც სინამდვილეში კარგი რამ არის. ფილმში „პინკ ფლოიდი: კედელი“ კომპოზიციას ახლავს ანიმაციური ეპიზოდი, რომელიც თავდაპირველად მომზადდა 1980 წლის კონცერტებისთვის. ფილმში სიმღერის პერსონაჟები - მასწავლებელი, დედა და ცოლი, აგრეთვე პინკის მამა - ერთად ჩნდებიან მანამდეც, „Comfortably Numb“-ის თანმხლებ კადრებში (არაანიმაციური პერსონაჟების სახით). კომპოზიციის ბოლოს კედელი ინგრევა, თუმცა ალბომსა და ფილმში ხმოვანი ეფექტები განსხვავდება. თუკი ალბომში ნგრევა იწყება სასამართლოს დასასრულს, ფილმში მაყურებელი თავდაპირველად ხედავს ცარიელ კედელს. სრულ სიჩუმეს არღვევს მისი აფეთქება. კონცერტებზეც გიგანტური კედელი, რომელსაც პირველ განყოფილებაში ტექნიკური პერსონალი აშენებდა, ინგრეოდა. ანიმაციური კადრები აგრეთვე გამოიყენეს უოტერსის 2010-2013 წლების ტურნეში, გიგანტურ კედელზე პროექციის სახით. კონცერტზე The Wall Live in Berlin პერსონაჟებს განასახიერებდნენ: ტიმ კარი - ბრალმდებელი ტომას დოლბი - მასწავლებელი უტე ლემპერი - ცოლი მერიან ფეითფული - დედა ალბერტ ფინი - მოსამართლე 2010-2013 წლების სამოყვარულო აუდიოჩანაწერების მიხედვით შეიმჩნევა, რომ უოტერსი სიმღერის შესრულებისას იყენებდა ფონოგრამას. საგულისხმოა, რომ იმავე ტურნეში, გარდა ჯერალდ სკარფის ტრადიციული ანიმაციური პროექციებისა, გამოიყენეს ერთი დამატებითი კომპიუტერული მოდელიც, რომელიც ჩნდებოდა კედლის პროექციის შემობრუნებისას. როჯერ უოტერსი — ვოკალი ნიკ მეისონი - ბას-დოლი, თეფშები დევიდ გილმორი - გიტარები, ბას-გიტარა რიჩარდ რაიტი — ფორტეპიანო ფიტჩი, ვერნონ (2005). The Pink Floyd Encyclopedia (მესამე გამოცემა). ISBN 1-894959-24-8. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.  ↑ 3.0 3.1 3.2 3.3 ფიტჩი, ვერნონ და მეიონი, რიჩარდ, Comfortably Numb — A History of The Wall 1978–1981, 2006, გვ. 111.
ჰობოი

ჰობოი (გერმ. Hoboe<ფრანგ. hautbois, სიტყვასიტყვით — „მაღალი ხე“) — ხის სასულე ენაკიანი მუსიკალური საკრავი. შეიქმნა საფრანგეთში XVII საუკუნის II ნახევარში. თანამედროვე ჰობოი წარმოადგენს ხის სწორ მილს, რომელიც შედგება ზედა და შუა მუხლებისა და სარქველისაგან. აქვს 25 ხვრელი, აქედან 24 დახშულია საქველებით. არსებობს ორგვარი სისტემის ჰობოი: გერმანული და ფრანგული. განსაკუთრებით გავრცელებულია ფრანგული. ჰობოის მნიშვნელოვანი ადგილი უჭირავს სიმფონიურ და საოპერო ორკესტრებში. იგი სოლო და საანსამბლო საკრავიცაა. ჰობოის ნაირსახეობებია ტენორის ჰობოი, ალტის ჰობოი ანუ ჰობოი დ'ამური და სხვა. ქართული საბჭოთა ენციკლოპედია, ტ. 11, თბ., 1987. — გვ. 677.
ჯონ ეტკინსონ ჰობსონი

ჯონ ეტკინსონ ჰობსონი (ინგლ. John Atkinson Hobson; დ. 6 ივლისი, 1858, დერბი — გ. 1 აპრილი, 1940, ლონდონი) — ინგლისელი ეკონომისტი და რეფორმისტი. 1887-1897 წლებში ოქსფორდისა და ლონდონის უნივერსიტეტებში კითხულობდა პოლიტეკონომიის კურსს. ჰობსონის ძირითადი შრომებია „თანამედროვე კაპიტალიზმის განვითარება“ (1894) და „იმპერიალიზმი“ (1902). ვ. ი. ლენინმა შრომაში „იმპერიალიზმი, როგორც კაპიტალიზმის უმაღლესი სტადია“ ჰობსონის იმპერიალიზმიდან გამოიყენა ფაქტობრივი მასალა და ზოგიერთი დასკვნა. ამასთან ერთად უარყო მისი მთლიანი კონცეფცია იმპერიალიზმის შესახებ. ქართული საბჭოთა ენციკლოპედია, ტ. 11, თბ., 1987. — გვ. 677.
ფერდინანდ ჰოდლერი

ფერდინანდ ჰოდლერი (გერმ. Ferdinand Hodler; დ. 14 მარტი, 1853, ბერნი — გ. 19 მაისი, 1918, ჟენევა) — შვეიცარიელი ფერმწერი. მოდერნის სტილის ერთ-ერთი უდიდესი წარმომადგენელი. 1871–1876 წლებში სწავლობდა ჟენევაში ბარტელემი მენთან, უმთავრესად იქვე მუშაობდა. ცდილობდა მასშტაბურად აესახა „ზოგადსაკაცობრიო“ თემები, რაც ადამიანისა და ოსმოსის ერთმანეთთან შერწყმის იდეის განხორციელების საშუალებას მისცემდა. ჰოდლერის შემოქმედებიათვის დამახასიათებელია პლასტიკურობა, კოლორიტის ლაკონიური დეკორატიულობა („ღამე“ 1890, „დღე“ 1898–1900, „იენელი სტუდენტების გამოსვლა 1813“ 1908), ქმნიდა აგრეთვე პორტრეტებს, პეიზაჟებს. ვიკისაწყობში არის გვერდი თემაზე: ფერდინანდ ჰოდლერი ქართული საბჭოთა ენციკლოპედია, ტ. 11, თბ., 1987. — გვ. 677.
ვალენსია

ვალენსია (ესპ. Valencia, კატალ. València) — ქალაქი ესპანეთში, ვალენსიის ავტონომიური რეგიონისა და ამავე სახელწოდების პროვინციის ცენტრი. მოსახლეობით მესამე ქალაქი ესპანეთში მადრიდისა და ბარსელონას შემდეგ, 1.5 მილიონი მცხოვრები ჰყავს. ვალენსიის პორტი სიდიდით მეხუთე ადგილზეა ევროპაში და პირველი ხმელთაშუა ზღვის ქვეყნებს შორის. ქალაქს მინიჭებული აქვს გლობალური ქალაქის წოდება. ქალაქი ძვ. წ. 138 წელს დაარსდა. იგი მდინარე ტურიას სანაპიროზე მდებარეობს. ქალაქის ისტორიული ცენტრი ესპანეთში ყველაზე დიდია; მთავარ მონუმენტად ითვლება ვალენსიის კათედრალი. ↑ https://www.ara.cat/paisvalencia/maria-jose-catala-nova-alcaldessa-valencia-vots-vox_1_4733021.html ↑ Llei 4/1983, de 23 de novembre, d'Ús i Ensenyament del Valencià ↑ Ley 4/1983, de 23 de noviembre, de Uso y Enseñanza del Valenciano
ჰოისალა

ჰოისალა — დინასტია და სახელმწიფო სამხრეთ ინდოეთის ტერიტორიაზე XI-XIV საუკუნეებში. დედაქალაქი დორასამუდრა (ახლანდელი ჰალებიდი). ქართული საბჭოთა ენციკლოპედია, ტ. 11, თბ., 1987. — გვ. 677.
Five Finger Death Punch

Five Finger Death Punch (ასევე მოიხსენიება, როგორც FFDP ან 5FDP) — ამერიკული მძიმე მეტალ ჯგუფი ლას-ვეგასიდან, ნევადა. ჩამოყალიბდა 2005 წელს, ჯგუფის სახელი მომდინარეობს კლასიკური საბრძოლო ჟანრის ფილმიდან. ჯგუფი თავდაპირველად შედგებოდა ვოკალისტ აივენ მუდის, გიტარისტ ზოლტან ბატორის, გიტარისტ კალებ ენდრიუ ბინემის, ბასისტ მეტ სნელისა და დრამერ ჯერემი სპენსერისგან. 2006 წელს ბინემი გიტარისტმა დარელ რობერტსმა ჩაანაცვლა, რომელიც 2009 წელს ჯეისონ ჰუკმა შეცვალა. 2010 წელს ბასისტი მეტ სნელი ჯგუფიდან გაუშვეს, 2011 წელს მისი ადგილი კრის კაილმა დაიკავა. ჯგუფის პირველი ალბომი The Way of the Fist 2007 წელს გამოვიდა. ალბომის გამოშვების შემდეგ ჯგუფმა საკმაოდ სწრაფად მოიპოვა პოპულარობა. რიგით მეორე ალბომმა War Is the Answer მათი პოპულარობა კიდევ უფრო გაზარდა. თითოეული ალბომი 500 ათასზე მეტ ეგზემპლარად გაიყიდა, რითაც RIAA-ს ოქროს ჯილდოები მოიპოვა. ჯგუფის მესამე ალბომი, სახელწოდებით American Capitalist 2011 წლის 11 ოქტომბერს გამოვიდა და ოქროს ალბომის სტატუსი ერთ წელზე ნაკლებ ხანში მოიპოვა. ჯგუფი უკრავს ისეთ საერთაშორისო ფესტივალებზე, როგორებიცაა Mayhem Festival (2008, 2009 და 2013) და Download Festival (2009, 2010, 2013 და 2015). მთავარი სტატია: Five Finger Death Punch-ის დისკოგრაფია. სტუდიური ალბომები The Way of the Fist (2007) War Is the Answer (2009) American Capitalist (2011) The Wrong Side of Heaven and the Righteous Side of Hell (ნაწილი 1) (2013) The Wrong Side of Heaven and the Righteous Side of Hell (ნაწილი 2) (2013) Got Your Six (2015) And Justice for None (2018) F8 (2020) AfterLife (2022) შეგიძლიათ იხილოთ მედიაფაილები თემაზე „Five Finger Death Punch“ ვიკისაწყობში. ოფიციალური საიტი ↑ James Christopher Monger. Five Finger Death Punch | Biography. AllMusic. ციტირების თარიღი: May 19, 2014. ↑ List: ARTISTdirect.com's Top 10 Five Finger Death Punch Songs @ARTISTdirect. Artistdirect.com. დაარქივებულია ორიგინალიდან — ივნისი 20, 2018. ციტირების თარიღი: May 19, 2014. ↑ Carman, Keith. (May 15, 2009) Five Finger Death Punch Reveal War Is the Answer • News •. Exclaim.ca. ციტირების თარიღი: May 19, 2014.
ჰოკა-სიუ ენები

ჰოკა-სიუ ენები — ამერიკის ინდიელთა ენების ერთ-ერთი ოჯახი. ედუარდ სეპირის კლასიფიკაციით, ჰოკა-სიუ ენებში შედის ჰოკა (იანა, პომო, ჩიმარიკო, შასტა...), კოავილტეკი (ტონკავა, კოავილტეკი, კარანკავა...), იროკუა-კადო (სენეკა, ონეიდა, ონონდაგა, კადო...), სიუ, იუჩი, ტუნიკა, გალფი (მუსკოგი, ნატჩეზი...) და სხვა ენები. ჰოკა-სიუს ენები გრამატიკული წყობით პრეფიქსური ტიპის აგლუტინაციური ენებია. ზოგიერთი ენათმეცნიერის აზრით, ჰოკა-სიუს ენები ენათესავება ამერიკელ ინდიელთა სხვა ენობრივ ჯგუფებს და ვარაუდობენ, რომ ჰოკა და სიუ სხვადასხვა, დამოუკიდებელ ოჯახებს ქმნიან. ქართული საბჭოთა ენციკლოპედია, ტ. 11, თბ., 1987. — გვ. 678.
ჰოკეი

ჰოკეი (ინგლ. hockey) — სპორტული გუნდური თამაში ჩოგნებით და ბურთით (ან შაიბით). თამაშის მიზანია ბურთი (შაიბა) ინდივიდუალური ტარებითა და გადაცემებით რაც შეიძლება მეტჯერ გაიტანონ მოწინააღმდეგის კარში. არსებობს ჰოკეის 3 ძირითადი სახეობა: 1. ყინულის ჰოკეი, (ფრანგ. hockey sur glace); 2. ჰოკეი ბურთით (ბენდი, ინგლ. bandy — მოღუნული ჩოგანი); 3. ბალახის ჰოკეი (საკუთრივ ჰოკეი). თამაშობენ საგანგებოდ დახაზულ მოედნებზე: ბალახის ჰოკეის — ბალახის, სინთეთიკურ-საფარიან, გრუნტისა და სხვა მოედნებზე (91,4 მ Х 55 მ), შაიბიან ჰოკეის (51-61 მ Х 24-30 მ) და ბურთიან ჰოკეის (90-110 მ Х 50-65 მ) ყინულის მოედნებზე. ბურთიანი ჰოკეისა და ბალახის ჰოკეის გუნდში 11 მოთამაშეა (მეკარის ჩათვლით); ყინულის ჰოკეიში — 6 (შემადგენლობა პერიოდულად იცვლება მეკარის გარდა), თამაშის დრო შესაბამისად: 90 და 70 წთ-ია (1 შესვენება) და 60 წთ (ე. წ. სუფთა სათამაშო დრო, 2 შესვენება). ბურთის მასა: 58-62 გრ და 155-165 გრ, შაიბისა 156-170 გრ. ბურიანი და შაიბიანი ჰოკეის მოთამაშეთათვის სავალდებულოა სპეციალური დამცავი სპორტული ტანსაცმელი. ბალახის ჰოკეი ცნობილია უძველესი დროიდან. თანამედროვე სახით გაჩნდა დიდ ბრიტანეთში XIX საუკუნის შუა წლებში. საერთაშორისო ფედრაცია დაარსდა 1924 წელს. 1908 წლიდან შეტანილია ოლიმპიური თამაშების პროგრამაში. 1970 წლიდან იმართება ევროპის ჩემპიონატები, 1971 წლიდან — მსოფლიო ჩემპიონატები. ბურთიანი ჰოკეი ევროპაში ცნობილია შუა საუკუნეებიდან. თანამედროვე სახით გაჩნდა დიდ ბრიტანეთში XIX საუკუნის შუა წლებში. XX საუკუნის 50-იან წლებამდე არსებობდა მისი 2 სახეობა: დასავლეთ-ევროპული ჰოკეი — ბენდი და რუსული ბურთიანი ჰოკეი. საერთაშორისო ფედერაცია დაარსდა 1955 წელს, 1957 წლიდან იმართება მსოფლიო ჩემპიონატები. ყინულის ჰოკეი თანამედროვე სახით გაჩნდა კანადაში XIX საუკუნის 60-იან წლებში. 1908 წელს დაარსდა საერთაშორისო ლიგა, 1979 წელს — საერთაშორისო ფედერაცია. 1920 წლიდან ოლიმპიური თამაშების პროგრამაშია (1924 წლიდან ზამთრის ოლიმპიური თამაშებისა), 1910 წლიდან ტარდება ევროპის ჩემპიონატები, 1930 წლიდან — მსოფლიო ჩემპიონატები. ბალახის ჰოკეი ჰოკეი ბურთით ყინულის ჰოკეი გორგოლაჭებიანი ჰოკეი ქართული საბჭოთა ენციკლოპედია, ტ. 11, თბ., 1987. — გვ. 678.
მარი ტუშე

მარი ტუშე (დ. 1549 — გ. 28 მარტი, 1638) — შარლ IX-ის ერთადერთი ოფიციალური სამეფო საყვარელი. დაიბადა ორლეანში ჰუგენოტი ჟან ტუშეს და მარი მათის ბურჟუაზიულ ოჯახში. 1573 წელს შარლ IX-ისგან გაუჩნდა ვაჟი, "სამეფო ნაბიჭვარი" შარლ დე ვალუა. შარლ IX-ის გარდაცვალების შემდეგ ანრი III ვალუამ იკისრა მისი გაზრდა ხოლო მარი ტუშეს ახალი მონარქისგან პენსია დაენიშნა და სამეფო წრეში დარჩენის უფლება შეუნარჩუნდა. ტუშე მალევე ფრანსუა დე ბალზაკზე დაქორწინდა. მათ ჰყავდათ ქალიშვილი კატრინ დე ბალზაკი რომელიც დედისვე გზას გაჰყვა და ანრი IV-ის სამეფო საყვარელი გახდა. ტუშე პარიზში გარდაიცვალა. Marc Autheman, Marie Touchet: la discrète, Ramsay, 2008 - 128 pages (ISBN 2841149862)